Natječaj za direktora/icu Turističke zajednice Grada Gospića

**TURISTIČKA ZAJEDNICA GRADA GOSPIĆA**

Na temelju članka 18. stavka 1. točke 6. Zakona o turističkim zajednicama i promicanju hrvatskog turizma („Narodne novine" broj 52/19 i 42/20), članka 3. Pravilnika o posebnim uvjetima koje moraju ispunjavati zaposleni u Turističkim zajednicama (Narodne novine broj 13/22),te Odluke o raspisivanju javnog natječaja za izbor i imenovanje direktora/ice Turističke zajednice grada Gospića donesene na sjednici dana 08.11.2022. godine. , Turističko vijeće Turističke zajednice Grada Gospića raspisuje

**J A V N I     N A T J E Č A J**

**za imenovanje direktora/direktorice Turističke zajednice Grada Gospića**

**I**. Uz opće uvjete propisane Zakonom o radu („Narodne novine" broj 93/14, 127/17 i 98/19) kandidat za direktora/direktoricu Turističke zajednice Grada Gospića (u daljnjem tekstu: kandidat), mora ispunjavati sljedeće posebne uvjete propisane u članku 3. Pravilnika o posebnim uvjetima koje moraju ispunjavati zaposleni u Turističkim zajednicama (Narodne novine broj 13/22; u daljnjem tekstu: Pravilnik):

1. završen najmanje stručni studij ili preddiplomski sveučilišni studij
2. najmanje dvije godine radnog iskustva na poslovima koji odgovaraju stupnju stečene stručne spreme iz točke 1. ovoga stavka, ili jedna godina radnog iskustva na rukovodećim poslovima u turizmu
3. znanje jednog stranog jezika
4. znanje rada na osobnom računalu

**II.**Uz dokaze o ispunjavanju posebnih uvjeta iz točke I. ovog Natječaja, prilikom prijave na javni natječaj, kandidat prilaže svoj prijedlog četverogodišnjeg programa rada turističke zajednice, izrađen na temelju strateških dokumenata koji se odnose na područje na kojem djeluje turistička zajednica.

**III.**Kandidat mora ispunjavati uvjet da mu pravomoćnom sudskom presudom ili rješenjem o prekršaju nije izrečena sigurnosna mjera ili zaštitna mjera zabrane obavljanja poslova iz područja gospodarstva, dok ta mjera traje, sve sukladno odredbi članka 21. stavka 3. Zakona o turističkim zajednicama i promociji hrvatskog turizma („Narodne novine" broj 52/19, 42/20; u daljnjem tekstu: Zakon).

Uvjet iz članka 21. stavka 3. Zakona, tj. da direktoru nije pravomoćnom presudom ili rješenjem o prekršaju izrečena sigurnosna mjera ili zaštitna mjera zabrane obavljanja poslova iz područja gospodarstva, dok ta mjera traje, **turističko vijeće može zatražiti službenim putem od Ministarstva pravosuđa i uprave, Odjela za kaznene evidencije prije samog izbora/imenovanja direktora.**

**IV.** Kandidat mora ispunjavati uvjet položenog stručnog ispita za rad u turističkoj zajednici (u daljnjem tekstu: stručni ispit) sukladno odredbi članka 23. stavak 1. Zakona.

Kandidat za direktora/direktoricu koji ispunjava sve formalne uvjete natječaja, a nema položen stručni ispit dužan ga je položiti u roku od jedne godine od dana stupanja na rad, sukladno članku 23. stavku 6. Zakona.

**V.**Rok za podnošenje prijava je 8 dana od dana objave Natječaja, a počinje teći prvi sljedeći dan od dana objave javnog natječaja na navedenoj web stranici.

Prijave s potrebnom dokumentacijom zaprimaju se isključivo putem pošte na adresu: Turistička zajednica Grada Gospića, Bana Ivana Karlovića 1, 53000 Gospić uz naznaku „Za natječaj -  ne otvaraj"

**Prijava na natječaj mora sadržavati**:  
-ime i prezime kandidata/kinje,  
-adresu,  
-broj telefona/mobitela i adresu elektroničke pošte,  
-naznaku kako je riječ o prijavi na predmetni natječaj,  
-specifikaciju priloga/priloženih dokaza uz prijavu,  
-potpis kandidata/kandidatkinje

**VI.**Uz pisanu prijavu potrebno je priložiti:

1. dokaz o stručnoj spremi - preslika diplome ili potvrde odnosno uvjerenja visokoškolske ustanove o stečenoj stručnoj spremi

2. dokaz o radnom iskustvu na odgovarajućim poslovima - preslika radne knjižice ili Elektronički zapis Hrvatskog zavoda za mirovinsko osiguranje ERPS, potvrda poslodavca ili drugi odgovarajući dokaz (ugovor o radu, rješenje o prijemu, rješenje o rasporedu i sl.) iz kojeg je razvidno obavljanje dosadašnjih poslova – vrsta poslova i potrebna stručna sprema te vremensko razdoblje obavljanja tih poslova

3. prijedlog četverogodišnjeg programa rada turističke zajednice izrađenog na temelju strateških dokumenata koji se odnose na područje na kojem djeluje turistička zajednica i u skladu sa metodologijom i obveznim uputama za izradu godišnjeg programa rada. Sve potrebne informacije za izradu prijedloga programa rada dostupne su na stranicama [www.htz.hr](http://www.htz.hr/) i [mints.gov.hr](https://mints.gov.hr/)

4. dokaz o znanju jednog svjetskog jezika (vlastoručno potpisanu izjavu o poznavanjujednog svjetskog jezikate preslika indeksa, svjedodžbe srednje škole ili odgovarajuće potvrde)

5. dokaz o poznavanju rada na računalu (vlastoručno potpisanu izjavu o poznavanju rada na računalu te preslika indeksa, svjedodžbe srednje škole ili odgovarajuće potvrde)

6. uvjerenje nadležnog suda da se protiv podnositelja prijave ne vodi kazneni postupak ( ne stariji od mjesec dana)

7. dokaz o položenom stručnom ispitu za rad u turističkom uredu, ako ga ima

8. životopis

9. presliku osobne iskaznice ili domovnice

**VII.**Nepravodobne i nepotpune prijave neće se razmatrati. Isprave se prilažu u neovjerenoj preslici, a prije izbora kandidata predočit će se izvornik ili ovjerena preslika. Za osobu/osobe koje zadovoljavaju formalne uvjete iz javnog natječaja i steknu status kandidata/kandidatkinje prijavljenog/prijavljene na javni natječaj, svoj četverogodišnji plan rada predstaviti će na sjednici Turističkog vijeća ,o čemu će odabrani kandidati biti pravovremeno obaviješteni, za kandidata koji ne pristupi na razgovor smatrati će se da je povukao prijavu na isti.

Administrativnu provjeru i pregled pristiglih prijava izvršit će tročlano Povjerenstvo za provedbu natječaja, koje imenuje Turističko vijeće, Povjerenstvo će prikupiti ponude ,utvrditi ispunjavaju li kandidati uvjete natječaja, mogu provesti intervju s kandidatima koji ispunjavaju uvjete natječaja, te predložiti kandidata/e za izbor.

**VIII**. **S izabranim kandidatom zaključuje se ugovor o radu na određeno vrijeme od 4 godine** ( vrijeme trajanja mandata)

**IX.**O rezultatima natječaja kandidati će biti obaviješteni elektroničkom poštom najkasnije u roku od 30 dana od dana donošenja odluke o odabiru kandidata na sjednici Turističkog vijeća Turističke zajednice Grada Gospića.

**X.** Natječaj će biti objavljen na mrežnoj stranici  Turističke zajednice Grada Gospića.

**XI**. Neće se razmatrati prijave koje su nepotpune ili nerazumljive, kao ni prijave koje se dostave izvan roka ili na način različit od načina dostave propisanog ovim javnim natječajem.

**XII.**Kandidati prijavom na natječaj pristaju da se njihovi osobni podaci obrađuju u potrebnom obimu i u svrhu provedbe Natječaja, od strane ovlaštenih osoba za provedbu natječaja sukladno Uredbi (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016.godine (Službeni list Europske unije, L119/1).

Turističko vijeće Turističke zajednice grada Gospića zadržava pravo u svako vrijeme poništiti ovaj natječaj, odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

Ur .br. 2125/05-08/22

Gospić, 08.11.2022. g.

TURISTIČKO VIJEĆE

TURISTIČKE ZAJEDNICE GRADA GOSPIĆA